CKP วอลุ่มแน่น-บวกแรง 6% นิวไฮรอบ 8 เดือน โบรกฯ เชียร์ซื้อลุ้นกำไร Q2/63 ฟื้นตัว  
CKP วอลุ่มแน่น-บวกแรง 6% นิวไฮรอบ 8 เดือน โบรกเชียร์ซื้อลุ้นกำไรไตรมาส 2/63 ฟื้นตัว  
CKP วอลุ่มแน่น-บวกแรง 6% นิวไฮรอบ 8 เดือน โบรกเชียร์ซื้อลุ้นกำไรไตรมาส 2/63 ฟื้นตัว  
23 ก.ค. 2563

ผู้สื่อข่าวรายงานว่า บริษัท ซีเค พาวเวอร์ จำกัด (มหาชน) หรือ CKP ณ เวลา 11.19 น. อยู่ที่ระดับ 5.35 บาท บวก 0.30 บาท หรือ 5.94% ด้วยมูลค่าซื้อขาย 546.98 ล้านบาท ราคาหุ้นสูงสุดในรอบเกือบ 8 เดือน โดยเทียบตั้งแต่หุ้นยืนที่ระดับ 5.40 บาท เมื่อวันที่ 28 พ.ย.62

บล.กรุงศรี จำกัด (มหาชน) ระบุในบทวิเคราะห์วันนี้(22ก.ค.63) แนวโน้มตลาดหุ้นวันนี้ มีมุมมองเป็นกลาง-บวกคาด SET ปรับตัวขึ้นทดสอบ 1,385 – 1,390 จุดก่อนจะสลับอ่อนตัว เนื่องจากภาวะตลาดได้แรงหนุนจากกลุ่มสหภาพยุโรป (EU) บรรลุข้อตกลงในการจัดตั้งกองทุนฟื้นฟูเศรษฐกิจวงเงิน 7.5 แสนล้านยูโร เพื่อเยียวยาผลกระทบการแพร่ระบาดไวรัส Covid-19
โดยแบ่งเป็นเงินให้เปล่าจำนวน 3.90 แสนล้านยูโร และเงินกู้อัตราดอกเบี้ยต่ำจำนวน 3.60 แสนล้านยูโร รวมถึงแรงหนุนจากกลุ่มพลังงานและปิโตรฯตามราคาน้ำมันดิบที่ปรับตัวขึ้น อย่างไรก็ตามคาดว่าดัชนีจะสลับอ่อนตัวลงจากแรงกดดันของหุ้นกลุ่มที่คาดว่ากำไร 2Q20 จะหดตัวลง รวมถึงความกังวลยอดผู้ติดเชื้อ Covid-19 ที่พุ่งขึ้นต่อเนื่องโดยเฉพาะในสหรัฐ
กลยุทธ์การลงทุน: Selective Buy
-กลุ่มอาหาร ( TU CPF GFPT TFG ASIAN ) และ กลุ่มอิเล็ค ( KCE DELTA HANA SVI ) ได้อานิสงส์เงินบาทอ่อนค่าลง
-กลุ่มที่คาดว่างบ 2Q20 จะเติบโตขึ้น  ( TOP PTTGC SPRC SCC BGRIM CKP CPF TU TASCO STA STGT SPALI AP PRM PTL AJ STARK CBG TQM )
-กลุ่มพลังงาน (PTT PTTEP TOP PTTGC IRPC SPRC IVL ) อานิสงส์ราคาน้ำมันดิบฟื้นตัวขึ้น
ด้าน บริษัท ซีเค พาวเวอร์ จำกัด (มหาชน) หรือ CKP มองผลประกอบการผ่านจุดต่ำสุดของปีมาแล้ว และจะทยอยฟื้นตัวตั้งแต่ไตรมาส 2/63 ตามปริมาณน้ำในเขื่อนที่เพิ่มขึ้นเนื่องจากเข้าสู่ช่วงฤดูฝน ส่งผลให้เขื่อนไฟฟ้าพลังน้ำของ CKP คือ เขื่อนน้ำงึม 2 และ เขื่อนไซยะบุรี ในลาวจะกลับมาผลิตไฟฟ้าได้เต็ม Capacity จากที่ลดลงอย่างมากในช่วงไตรมาส 4 และ 1 ที่ผ่านมา